Peter Wenger

Peter Wenger (født ca. 1936, død 18. juli 1961Die Tat: Peter Wenger gestorben (s. 9, 20. juli 1961, digitalisert av Sveits' nasjonalbibliotek)) var en sveitsisk skihopper fra Bern. Han tok sølvmedalje i det sveitsiske mesterskapet i 1961. Hans beste internasjonale plasseringer (eliteklasse) var 4.-plass i julerennet i St. Moritz i 1959 og 1960, og 5.-plass første konkurransedag i skiflygingsuka i Oberstdorf 1961. Wenger deltok i den tysk-østerrikske hoppuka i 1959/60 og 1960/61, med 30.-plass i Garmisch-Partenkirchen 1. januar 1960 som beste plassering.Adam Kwieciński: Hoppresultater  (besøkt 13. juli 2016) I Skuirennet 19. mars 1961 falt han stygt og pådro seg hjernerystelse og brudd i en arm og ribbein.La Sentinelle: Ski (s. 4, 21. mars 1961, digitalisert av Sveits' nasjonalbibliotek)

Wenger kom alvorlig til skade i en bilulykke ved Bolligen 14. juli 1961,Die Tat: Schwerer Verkehrsunfall bei Bolligen (s. 6, 16. juli 1961, digitalisert av Sveits' nasjonalbibliotek) og døde fire dager senere.

Hoppbakken Peter-Wenger-Schanze i Heubach i Sveits, som ble bygd kort tid etter at han døde, var oppkalt etter ham.Skisprungschanzen-Archiv: Rüschegg (Heubach) (besøkt 13. juli 2016)

 Referanser 

Kategori:Sveitsiske skihoppere
Kategori:Personer fra Bern
Kategori:Fødsler i 1936
Kategori:Dødsfall i 1961